Translate the text from Welsh to English.



 
Mae ehangu’r rhaglen Dechrau’n Deg yn rhan o ehangu’r ddarpariaeth blynyddoedd cynnar yn raddol i bob plentyn dwyflwydd oed yng Nghymru, gyda phwyslais arbennig ar gryfhau’r ddarpariaeth cyfrwng Cymraeg. Mae hwn yn ymrwymiad yn y Cytundeb Cydweithio rhwng Llywodraeth Cymru a Phlaid Cymru.  

  

Nod y cam cyntaf, a ddechreuodd ym mis Medi 2022, oedd darparu pob un o bedair elfen y rhaglen Dechrau’n Deg, gan gynnwys gofal plant i’r rhai rhwng dwy a thair oed, i 2,500 o blant ychwanegol rhwng 0 a 4 oed.  

  

Mae ffigurau gan awdurdodau lleol yn dangos bod 3,178 o blant wedi’u cyrraedd erbyn diwedd mis Mawrth 2023\. Golyga hyn fod 600 yn fwy o blant na’r disgwyl wedi gallu elwa ar y gefnogaeth y mae Dechrau’n Deg yn ei darparu. Mae nifer y lleoedd gofal plant cyfrwng Cymraeg sy’n cael eu llenwi hefyd wedi cynyddu dros yr un cyfnod.  

  

Mae Hannah Jones, o Geredigion, yn un rhiant sydd wedi elwa ar gam cyntaf y rhaglen Dechrau’n Deg.


Dywedodd:



> Rydyn ni wedi elwa’n fawr ar y gefnogaeth y mae Dechrau’n Deg wedi’i rhoi i ni. Ar wahân i’r ffaith eu bod bellach yn ariannu lleoedd y plant yn y Cylch Meithrin lleol, maen nhw hefyd wedi ein cefnogi’n aruthrol gyda’n plentyn ieuengaf sydd ag anghenion ychwanegol. Maen nhw wedi ein cefnogi fel teulu ac maen nhw hefyd wedi rhoi’r asiantaethau perthnasol ar waith i sicrhau bod gennym gefnogaeth ychwanegol. Rydyn ni fel teulu yn ddiolchgar iawn.


Heddiw bydd Julie Morgan, y Dirprwy Weinidog Gwasanaethau Cymdeithasol yn mynd i Gynhadledd Cefnogi Teuluoedd, Rhieni a Phlant 2023, a gynhelir yng Nghanolfan Gynadledda Ryngwladol Cymru, Casnewydd.  

  

Dywedodd:



> Rydyn ni’n gwybod bod dysgu a gofal o ansawdd uchel yn y blynyddoedd cynnar yn cefnogi datblygiad plant ac yn chwarae rhan bwysig o ran paratoi plant ar gyfer yr ysgol.  
> 
>   
> 
> Felly, rwy’n falch iawn bod hyd yn oed mwy o blant wedi gallu elwa ar gam cyntaf y gwaith o ehangu Dechrau’n Deg nag yr oeddem wedi’i fwriadu’n wreiddiol.  
> 
>   
> 
> Mae hyn yn dyst i waith awdurdodau lleol, y Gwasanaeth Iechyd Gwladol a’r sector gofal plant i ymestyn gwasanaethau Dechrau’n Deg a sicrhau darpariaeth o ansawdd uchel – yn enwedig yn y cymunedau hynny sy’n wynebu’r heriau mwyaf.  
> 
>   
> 
> Mae’r gynhadledd heddiw yn gyfle i ddathlu’r hyn a gyflawnwyd yn sgil y gwaith partneriaeth hwn, a rhannu arferion gorau wrth i ni barhau â’r gwaith pwysig hwn i gefnogi plant a theuluoedd.  
> 
>   
> 
> Rydyn ni’n gwneud cynnydd rhagorol o ran cyflawni’r ymrwymiad yn ein Rhaglen Lywodraethu i ehangu gofal plant a ariennir i blant dwyflwydd oed. Mae ein Cynnig Gofal Plant hefyd yn darparu tri deg awr o ofal plant a ariennir yr wythnos am hyd at bedwar deg wyth wythnos y flwyddyn i blant tair a phedair oed rhieni cymwys, sy’n cynnwys rhieni mewn addysg neu hyfforddiant – o’i gymharu â thri deg wyth wythnos y flwyddyn yn Lloegr, a hynny ar gyfer rhieni sy’n gweithio yn unig.


Dywedodd Jeremy Miles, Gweinidog y Gymraeg ac Addysg:



> Mae llawer o blant yn dechrau ar eu taith ddysgu mewn lleoliad gofal plant ac mae’n galonogol iawn gweld bod y nifer sy’n manteisio ar leoedd gofal plant cyfrwng Cymraeg wedi cynyddu.  
> 
>   
> 
> Mae’r Gymraeg yn perthyn i ni i gyd, ac mae plant sy’n dysgu ac yn mwynhau ein hiaith o’r cychwyn cyntaf yn cael budd mawr o hynny. Fel llywodraeth, rydyn ni wedi ymrwymo i gyrraedd miliwn o siaradwyr Cymraeg erbyn 2050 ac mae annog dysgwyr newydd yn hanfodol i gyflawni hyn. Mae’r Cynnig Gofal Plant a ariennir drwy gyfrwng y Gymraeg yn un o sawl ffordd yr ydym yn darparu cymorth ymarferol i ddysgwyr newydd.


Dywedodd Aelod Dynodedig Plaid Cymru, Siân Gwenllian:



> Gall buddsoddi yn y blynyddoedd cynnar fod yn allweddol ar gyfer canlyniadau addysgol plant. Mae’n wych gweld y cynnydd sy’n cael ei wneud o ran ein hymrwymiad yn y Cytundeb Cydweithio i gynnig gofal plant am ddim i bob plentyn dwyflwydd oed.  
> 
>   
> 
> Mae miloedd o bobl ledled Cymru yn gweithio’n galed i’n helpu i gyflawni’r ymrwymiad hwn – o’r rhai sy’n cynllunio darpariaeth newydd i’r rhai sy’n gweithio mewn lleoliadau i ddarparu’r gofal plant. Mae eu gwaith mor bwysig ac mae’n gwneud gwahaniaeth gwirioneddol i flynyddoedd ffurfiannol plant, ac i’w teuluoedd. Rwy’n edrych ymlaen at ddal ati i weithio gyda Llywodraeth Cymru wrth i’r ehangu barhau.


Dros y ddwy flynedd nesaf, bydd rhaglen Dechrau’n Deg yn cefnogi mwy na 9,500 yn ychwanegol o blant dwyflwydd oed diolch i fuddsoddiad pellach o £46m. Mae hyn yn ychwanegol at y Cynnig Gofal Plant, sy’n darparu 30 awr o ofal plant wedi’i ariannu am 48 wythnos y flwyddyn i rieni sy’n gweithio a’r rhai mewn addysg a hyfforddiant sydd â phlant tair a phedair oed.







Translation:


 
The expansion of the Flying Start programme is part of a phased expansion of early years provision to all two\-year\-olds in Wales, with a particular emphasis on strengthening Welsh\-medium provision. This is a commitment in the Co\-operation Agreement between the Welsh Government and Plaid Cymru.  

  

The first phase, which began in September 2022, aimed to deliver all four elements of the Flying Start programme, including childcare for two to three\-year\-olds, to an additional 2,500 children aged 0 to four.  

  

Figures from local authorities show that the end of March 2023, 3,178 children had been reached, meaning 600 more children than planned have been able to benefit from the support Flying Start provides. The number of Welsh\-medium childcare places taken up has also increased over the same time.  

  

Hannah Jones, from Ceredigion, is one parent who has benefited from Phase one of the Flying Start programme.  

  

She said:



> We have benefited greatly from the support Flying Start has given us. Aside from the fact that they now have funding in place for the children to attend our local Meithrin, they have also supported us immensely with our youngest child who has additional needs. They have supported us as a family and have also put in place the relevant agencies for extra support. We are extremely grateful.


The Deputy Minister for Social Services Julie Morgan will today attend the Supporting Families, Parents and Children Conference 2023, being held at the International Convention Centre Wales, in Newport.  

  

She said:



> We know high quality learning and care in early years supports child development and plays an important role in preparing children for school.  
> 
>   
> 
> So I am delighted even more children have been able to benefit from the first phase of the expansion of Flying Start than we originally aimed.  
> 
>   
> 
> This is a testament to the work of local authorities, NHS and the childcare sector to extend Flying Start services and to provide high\-quality provision – particularly in those communities facing the greatest challenges.  
> 
>   
> 
> Today’s conference is an opportunity to celebrate the achievements which have been realised as a result of this partnership working, and share best practice as we continue this important work to support children and families.  
> 
>   
> 
> We are making excellent progress delivering on our Programme for Government commitment to expand funded childcare to two\-year\-olds. Our Childcare Offer also provides 30 hours of funded childcare a week for up to 48 weeks a year for three and four\-year\-olds of eligible parents, which includes parents in education or training – compared to 38 weeks of the year in England, which is for working parents only.


Minister for Education and Welsh Language Jeremy Miles said:



> Many children start their learning journey in a childcare setting and it is very heartening to see that take up of Welsh\-medium childcare places has increased.  
> 
>   
> 
> Welsh belongs to us all, children learning and enjoying our language from an early start benefits them enormously. As a government we are committed to reaching a million Welsh speakers by 2050 and encouraging new learners is crucial to achieving this. The funded childcare offer in the medium of Welsh is one of many ways in which we providing practical support to new learners.


Plaid Cymru Designated Member Siân Gwenllian said:



> Investment in the early years can be a game\-changer for children’s educational outcomes. It is fantastic to see the progress being made on our Co\-operation Agreement Commitment to offer free childcare to all two\-year\-olds.  
> 
>   
> 
> Thousands of people across Wales are working hard to help us achieve this commitment – from those planning new provision to those working at settings to deliver the childcare. Their work is so important and is making a real difference to children’s formative years, and to their families. I look forward to continuing to work with the Welsh Government as the expansion continues.


Over the next two years the Flying Start programme will support more than 9,500 extra two\-year\-olds thanks to a further £46m investment. This is in addition to the Childcare Offer, which provides 30 hours of funded childcare for 48 weeks a year for working parents and those in education and training with children aged three and four.